French Connection II
<s>French Connection II () je američki igrani film snimljen 1975. u režiji Johna Frankenheimera.</s><s>Predstavlja nastavak popularnog i Oscarom ovjenčenaog filma Francuska veza.</s><s>U njemu Gene Hackman ponavlja ulogu njujorškog policijskog detektiva Jimmyja "Popeyea" Doylea.</s><s>Radnja prikazuje kako, još uvijek frustrian time što u rodnom gradu nije uspio uhapsiti francuskog narkobosa Alaina Charniera (čiji lik tumači Fernando Rey), dolazi u Marseille kako bi istragu nastavio u samom središte njegove krijumčarske operacije, ali i kako zbog nepoznavanja jezika ulazi u cijeli niz neprilika.</s>

<s>French Connection II je najvećim dijelom snimljen kako bi se maksimalno iskoristio publicitet prethodnika, ali dijelom i zbog toga da se publici pruži konvencionalna završnica u kojoj protagonist konačno pobijedi negativca.</s><s>Za režisera je odabran Frankenheimer, koji je dijelom pristao zbog toga što je u to vrijeme živio u Francuskoj te mu je bilo lakše snimati na autentičnim lokacijama u Marseilleu, ali i zbog financijskih problema koje je izazvao neuspjeh njegovog prethodnog filma L'Impossible Objet.</s><s>Film je od strane kritičara dobio mlake, iako uglavnom pozitivne kritike, gdje su se najveće zamjerke bile na razvučenost.</s><s>Pažnju su izazvale scene u kojima gangsteri zarobe protagonista te ga, nastojeći ishoditi informacije, namjerno kljukaju heroinom i učine ovisnikom.</s><s>One su ponekad tumačene kao Frankenheimerov pokušaj da svoj film učini društveno angažiranim, odnosno, za razliku od prethodnika, pokaže stvarni uticaj droge na ljude.</s>

<s>French Connection II je 1986. dobio nastavak u obliku Popeye Doyle, televizijskog filma i neuspjelog pilota za TV-seriju, a u kojoj je protagonista tumačio Ed O'Neill.</s>

<s>Uloge
Gene Hackman ...</s><s>Det.</s><s>Jimmy "Popeye" Doyle
Fernando Rey ...</s><s>Alain Charnier
Bernard Fresson ...</s><s>Henri Barthélémy
Philippe Léotard ...</s><s>Jacques
Ed Lauter ...</s><s>General Brian
Charles Millot ...</s><s>Miletto
Jean-Pierre Castaldi ...</s><s>Raoul Diron
Cathleen Nesbitt ...</s><s>Starica
 Reine Prat ...</s><s>Djevojka na plaži</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Trileri
Akcije (filmovi)
Policijski filmovi</s>

